El butlletí de la recerca a Catalunya
El 19 de desembre el Congrés dels Diputats va donar llum verda als pressupostos generals de l'Estat corresponents a l'exercici 2014 amb els vots favorables del Partit Popular i d'Unió del Poble Navarrès.
Així doncs, la Llei 22/2013, de 23 de desembre, que recull aquests pressupostos, es publicava al BOE el dia 26 de desembre i entrava en vigor l'1 de gener.
El president de la Generalitat de Catalunya, Artur Mas, va lliurar els Premis Nacionals de Recerca 2013 al Teatre Nacional de Catalunya el 27 de gener.
Aquests premis són atorgats pel Govern de la Generalitat i la Fundació Catalana per a la Recerca i la Innovació (FCRi).
Per tal de millorar l'excel·lència i la competitivitat del sistema català d'universitats i recerca, han culminat dues operacions de fusió entre entitats i centres de recerca.
El Govern va ratificar el 10 de desembre el procés d'integració del Consorci de Biblioteques Universitàries de Catalunya (CBUC) en el Centre de Serveis Científics i Acadèmics de Catalunya (CESCA), que passa a ser el Consorci de Serveis Universitaris de Catalunya (CSUC).
En la mateixa línia, el Govern també va aprovar el 23 de desembre la integració de l'Institut de Geomàtica (IdG) en la fundació Centre Tecnològic de Telecomunicacions de Catalunya (CTTC).
El Consell Europeu de Recerca (ERC) ha finançat amb 575 milions d'euros la primera convocatòria d'aquests ajuts, adreçats a investigadors que es troben en una etapa intermèdia de la seva carrera -de set a dotze anys d'experiència des que van acabar el doctorat- i, a més, han estat finançats prèviament amb els ajuts Starting i Advanced del mateix ERC.
El Centre de Regulació Genòmica (CRG) ha rebut la distinció i el logo HR Excellence in Research de la Comissió Europea, un reconeixement al compromís d'aquesta institució per haver desenvolupat una estratègia de recursos humans per a investigadors i investigadores (HR Strategy for Researchers) d'acord amb els principis de la Carta europea de l'investigador i el Codi de conducta per a la contractació d'investigadors.
El Consell Europeu de Recerca (ERC) ha anunciat la concessió de tretze Synergy Grants, que representen un finançament total de 150 milions d'euros.
Cadascun dels projectes rebrà entre 11,5 milions i 15 milions d'euros al llarg dels propers sis anys.
Catalunya ha aconseguit dos dels tretze projectes, cosa que la situa en el nivell més alt d'excel•lència europea, amb resultats equiparables a països com Alemanya, el Regne Unit i els Països Baixos.
En el primer número de l'any 2014, la revista Nature ha publicat l'article «What to expect in 2014», en què enumera algunes de les troballes que preveuen que es faran durant aquest nou any.
Un equip format per investigadors de l'Imperial College London, la Universitat de Kent i el Lawrence Livermore National Laboratory han descobert que els aminoàcids, els blocs bàsics en la construcció de la vida, es poden originar quan un cometa o un meteorit s'estavella contra un planeta.
HemoPhotonics, SL, la cinquena empresa derivada ( spin-off ) de l'Institut de Ciències Fotòniques (ICFO), ha desenvolupat i provat un prototip per a la diagnosi mèdica amb tecnologia basada en la llum que permetrà tractar millor les malalties cerebrovasculars a través del monitoratge no invasiu de l'hemodinàmica cerebral i que servirà per a investigacions tant clíniques com científiques.
El grup BCN Perceptual Computing Lab de la Facultat de Matemàtiques de la UB, en col·laboració amb l'Hospital Universitari Germans Trias i Pujol i l'empresa nord-americana Boston Scientific, líder mundial en dispositius d'intervencions coronàries, ha desenvolupat una aplicació informàtica que estudia les imatges d'ultrasò intravascular (conegudes com a imatges IVUS) utilitzades en les intervencions de malalties coronàries, i en facilita la interpretació i la quantificació.
Un estudi del Centre de Cognició i Cervell i del Departament d'Economia i Empresa de la Universitat Pompeu Fabra, en col•laboració amb la Universitat Autònoma de Barcelona i la Universitat de Jerusalem, demostra que la llengua en què els diferents problemes es presenten afecta la presa de decisions.
Investigadors del Departament de Física de la Universitat Autònoma de Barcelona (UAB) i de l'Institut Català de Nanociència i Nanotecnologia (ICN2), inaugurat el passat 20 de gener, amb la participació de la Universitat de Barcelona (UB), han aconseguit un comportament magnètic que no s'havia observat mai fins ara en nanopartícules nucli/escorça (core/shell) magnètiques.
Aquest comportament podria permetre la creació de memòries digitals més petites i amb més capacitat per a dispositius electrònics portàtils, com telèfons mòbils o tauletes digitals.
Un estudi desenvolupat per l'Institut d'Investigacions Biomèdiques de Barcelona (IIBB) en col·laboració amb la Universitat de Barcelona i el Center for Investigating Healthy Minds de la Universitat de Wisconsin-Madison demostra que les persones que mediten de manera habitual mostren alteracions en l'expressió gènica.
L'Institut de Recerca Biomèdica (IRB Barcelona) i el Vall d'Hebron Institut de Recerca (VHIR) han signat una aliança que permetrà que els 86 grups que sumen els dos centres d'investigació biomèdica puguin col·laborar tant en el desenvolupament de projectes d'investigació en l'àmbit de la ciència bàsica orientada i la ciència translacional, com en l'execució i fins i tot en la posterior explotació comercial dels resultats que se'n puguin derivar.
L'acord ha estat signat amb una durada d'un any prorrogable.
La Generalitat de Catalunya, l'Ajuntament de Barcelona i la Fundació Catalana per a la Recerca i la Innovació (FCRi) han recreat amb realitat augmentada la ruta que Albert Einstein va fer a Barcelona l'any 1923.
Aquesta ruta virtual forma part del conjunt d'activitats que es van posar en marxa per commemorar la visita d'Einstein a Catalunya l'any 1923 i que es recullen al web «Einstein a Catalunya».
L'Institut d'Investigacions Biomèdiques August Pi i Sunyer (IDIBAPS), a banda de fer recerca en la prevenció de malalties, també prepara activitats per difondre a la societat les seves descobertes.
La Residència d'Investigadors organitza una nova edició del cicle «Desafiaments del segle XXI», focalitzat en l'estreta interrelació que hi ha entre descobrir, innovar i progressar.
Ferran Sunyer i Balaguer (1912-1967)» és l'exposició que la Fundació Ferran Sunyer i Balaguer de l'Institut d'Estudis Catalans presenta fins al 23 de febrer al Palau Robert.
La mostra dóna a conèixer la trajectòria vital d'un dels matemàtics catalans més importants, un científic autodidacte que va exercir de matemàtic tot i tenir paràlisi cerebral.
Als anys vuitanta, els greus problemes ecològics i ambientals que hi havia i la manca d'estudis sòlids sobre ecologia terrestre van fer que Jaume Terradas impulsés la creació del Centre de Recerca Ecològica i Aplicacions Forestals (CREAF).
Recentment, el CREAF ha publicat deu vídeos commemoratius dels 25 anys d'aquesta institució.
L'Associació Catalana d'Universitats Públiques (ACUP) ha presentat el segon Informe d'indicadors de recerca i innovació de les universitats públiques catalanes 2013.
L'estudi es consolida com el principal referent per a la visualització i la comunicació de l'activitat de recerca i innovació del sistema universitari públic català.
L'òrgan responsable del fitxer és la Direcció General d'Atenció Ciutadana i Difusió i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona. © Copyright 2014.
Departament d'Economia i Coneixement, Generalitat de Catalunya.
Els continguts d'aquest butlletí estan subjectes a una llicència de Reconeixement 3.0 de Creative Commons, si no s'hi indica el contrari.
Se'n permet la reproducció, la distribució, la comunicació pública i la transformació per generar una obra derivada, sense cap restricció, sempre que se'n citi el titular dels drets (autor/a, butlletí Recercat, Generalitat de Catalunya).
La llicència completa es pot consultar a http://creativecommons.org/licenses/by/3.0/es/legalcode.ca